laion/Wikipedia-Exotic huggingface dataset:
Super Collider

Super Collider הוא אלבום האולפן ה-14 של להקת ההבי מטאל האמריקאית, מגאדת'. האלבום יצא לאור ב-4 ביוני 2013, וזהו אלבומה הראשון של הלהקה שיצא על ידי חברת התקליטים של מנהיג הלהקה, דייב מאסטיין, Tradecraft, לאחר שנפרדו דרכי הלהקה עם חברת Roadrunner Records. ב-23 באפריל 2013, שיר הנושא יצא בiTunes, כסינגל היחיד של האלבום. באלבום מתארח גם סולן להקות המטאל דיסטרבד ו-Device, דייוויד דריימן. האלבום הגיע למקום השישי בטבלת הבילבורד 200, מה שהופך אותו לאלבום שהגיע למקום הכי גבוה מאז האלבום Youthanasia משנת 1994. נכון למרץ 2014, האלבום נמכר ב-80,000 עותקים בארצות הברית בלבד. האלבום קיבל ביקורות שליליות מצד המעריצים והמבקרים, כשהבולט שבהם הוא אתר Metacritic שנתן לאלבום ציון 41/100. האלבום כולל גרסת כיסוי לשיר Cold Sweet של להקת ההארד רוק Thin Lizzy, הקאבר הראשון של הלהקה מאז גרסת הכיסוי לשירם של הסקס פיסטולס, "Anarchy in the UK", באלבום So Far, So Good... So What!. על השם הסביר מאסטיין באתר הישראלי "מטאליסט": הכוונה היא למאיץ החלקיקים בשוויצריה, בדיוק ראיתי אז איזו כתבה על חלקיק בשם Higs Boson, שהוא החלקיק שממלא את החלל. בתחילה חשבתי על לקרוא לאלבום על שם הכינוי שלו – החלקיק האלוהי, אבל היה לי ברור שכולם יבכו על זה שעשיתי תקליט נוצרי, שזה כמובן שטויות. ואם הייתי משתמש בשם של החלקיק – Higs Boson, אנשים לא יפסיקו לשאול שאלות לגביו. בסופו של דבר ננעלתי על השם הזה – והוא היה שם הרבה לפני שהתחיל כל הרעש לגבי המאיץ בעיתונות, אני בכל מקרה זכרתי שלפני שהתחילו להשתמש במושג Super Collider הכינוי של המכשירים האלה היה Distinigrators. — אתר "מטאליסט" כל השירים נכתבו והולחנו על ידי דייב מאסטיין אלא אם כן צוין אחרת. מגאדת' דייב מאסטיין - זמר, גיטרה מובילה, מלווה, אקוסטית וגיטרת סלייד דייוויד אלפסון - גיטרת בס, קול מלווה שון דרובר - תופים, קול מלווה כריס ברודריק - גיטרה מובילה, מלווה, אקוסטית, קול מלווה זמר אורח: דייוויד דריימן - קול מלווה ב"Dance in the Rain" מידע על האלבום Super Collider באתר MusicBrainz מידע על האלבום Super Collider באתר AllMusic האלבום Super Collider באתר Discogs ריאיון עם דייב מאסטיין, מטאליסט, 17 ביולי 2014
מחנה בקעות

מחנה בקעות הוא בסיס צבאי של חטיבת כפיר. מחנה בקעות, יחד עם מחנה פלס הסמוך, משמשים כבסיס אימונים חטיבתי עבור חטיבת כפיר. בעבר שימש כבסיס האימון מתקדם של חטיבת גולני. במחנה מתבצע האימון המתקדם ללוחמי החטיבה, וכן קורסי הכנה לקורס מכ"ים וקצינים. עד להקמתו, הוכשרו לוחמי החטיבה במתקן אדם. בבקעות שוכנת גם סדנת חימוש מרחבית. הבסיס ממוקם בצפון מדבר שומרון, סמוך ליישובים רועי, חמדת ובקעות, שבמועצה האזורית בקעת הירדן. המחנה קרוי על שם היישוב הסמוך לו, בקעות. הבסיס משמש גם עבור אימונים של גדודי החטיבה כאשר הם מתבצעים בבקעה, בדרך כלל גדוד אחד בלבד מתארח בבסיס בקעות וגדודים נוספים המתאמנים במקביל מתארחים בבסיסי חטיבת הבקעה. במהלך שנות ה-90, שימש המחנה כבסיס הקבע של גדוד 601 של הנדסה קרבית. בבסיס ובשטחי האש הסמוכים אליו הועבר האימון המתקדם של פלוגות המסלול והתאמנו בו הפלוגות הוותיקות ופלוגת הצמ"ה. בתקופה זו שופצו חלקים רבים במחנה ואף נבנה חדר אוכל חדש. באפריל 2003 חדרו שני מחבלים לבסיס והרגו שני חיילים. לאחר קרב יריות עם חיילי המחנה נהרגו המחבלים. בינואר 2023 התפוצץ רימון בתוך חדר שינה בבסיס והרג חייל. הרימון היה בתיק של אחד החיילים בניגוד לפקודות וכנראה ספג מכה שגרמה לפיצוץ. מחנה בקעות באתר מתגייסים של צה"ל מחנה בקעות באתר מז"י פליקס פריש ואפרת וייס, 2 חיילים נהרגו בהתקפה על בסיס טירונים, באתר ynet, 10 באפריל 2003 יואב זיתון, אסון בבסיס בבקעת הירדן: חייל נהרג ו-3 נפצעו מפיצוץ רימון בחדר, באתר ynet, 15 בינואר 2023
קמבל (פירושונים)

קמבל הוא שם בריטי האם התכוונתם ל... קמבל – כפר במחוז גלוסטרשייר, אנגליה ג'ון פיליפ קמבל – שחקן תיאטרון שייקספירי אנגלי קמפבל
מרילין פרנץ'

מרילין פרנץ' (באנגלית: Marilyn French; ‏21 בנובמבר 1929 - 2 במאי 2009) הייתה סופרת אמריקאית פמיניסטית. פרנץ' נולדה בברוקלין לצ'ארלס אדוארדס, מהנדס, ואיזבל אדוארדס, פקידה בחנות כלבו. היא למדה במכללת הופסטרה (כיום אוניברסיטת הופסטרה), שם סיימה תואר ראשון בפילוסופיה וספרות אנגלית בשנת 1951, ותואר שני באנגלית בשנת 1964. קיבלה תואר דוקטור מאוניברסיטת הרווארד בשנת 1972. היא נישאה לרוברט מ' פרנץ' ג'וניור בשנת 1950 והתגרשה ב-1967. בספריה של פרנץ' היא טוענת שדיכוי נשים הוא חלק בלתי נפרד מהתרבות העולמית הנשלטת על ידי הגברים. לדוגמה, ספר עיון שהוציאה בשנת 1985 נקרא "מעבר לכוח: על נשים, גברים ומוסר" ובו היא בוחנת מנקודת מבט היסטורית את ההשפעות של הפטריארכיה בעולם. פרנץ' חלתה בסרטן הוושט בשנת 1992 והחלימה. על מאבקה במחלה כתבה את הספר "עונה בגיהנום: זיכרונות", שיצא בשנת 1998. היא נפטרה במנהטן בגיל 79 מאי-ספיקת לב. פרנץ' פרסמה ספרים ומאמרים רבים בנושאי מגדר, בהם גינתה את החברה הפטריארכלית. היא הצהירה: ”המטרה שלי בחיים היא לשנות את כל המבנה החברתי והכלכלי של העולם המערבי, כדי להפוך אותו לעולם פמיניסטי.” פרנץ' התפרסמה ברומן "חדר הנשים" שראה אור בשנת 1975 והפך מיד לרב-מכר פמיניסטי ברחבי העולם. הרומן עוקב אחר חייהן של מירה וחברותיה בשנות החמישים והשישים בארצות הברית. הספר הוא מסע של גילוי עצמי, שבמהלכו מירה הופכת מעקרת בית כנועה לאשה עצמאית. אחת מחברותיה היא ואל, פמיניסטית רדיקלית. בשלב מסוים בספר, הדמות של ואל אומרת "כל הגברים הם אנסים". ציטוט זה יוחס פעמים רבות, באופן שגוי, למרילין פרנץ' עצמה. הרומן נמכר ביותר מ-20 מיליון עותקים ותורגם ל-20 שפות, ביניהן עברית. המנהיגה הפמיניסטית גלוריה סטיינם, חברתה הקרובה של פרנץ', השוותה את השפעתו של הרומן על הדיון בנושא זכויות האישה לספר "האדם הבלתי נראה" של רלף אליסון, שהשפיע על התנועה לזכויות האזרח של ארצות הברית 25 שנים קודם לכן. פרנץ כתבה בעיקר על חייהן של בנות הדור הראשון לפמיניזם ועל הקונפליקטים שבהם נתקלו כשהחליטו לשנות את חייהן. היא פרסמה הן סיפורת והן ספרי עיון. היצירה המשמעותית ביותר בחייה המאוחרים של פרנץ' היא "מהערב אל השחר: היסטוריה של נשים", שיצאה לאור בארבעה כרכים בהוצאת הספרים "The Feminist Press" בשנת 2002. לפי פרנץ', קיימת הדרת נשים בהיסטוריה האינטלקטואלית, והדרה זו שוללת מהנשים את העבר, ההווה והעתיד. הספרים מתעדים בדייקנות היסטוריה ארוכה של דיכוי, אם כי הכרך האחרון מסתיים בנימה אופטימית, אמרה פלורנס האו, שהייתה מנהלת בית ההוצאה לאור. "בפעם הראשונה יש לנשים היסטוריה", היא אמרה על עבודתה של פרנץ'. "העולם השתנה, ויש לה חלק בשינוי זה." מרילין פרנץ' הביעה לא פעם שביעות רצון מהישגים משמעותיים שהושגו על ידי נשים בשלושת העשורים שחלפו לאחר פרסום הרומן "חדר הנשים", אך גם המשיכה להצביע בפרסומיה על מקרים של אפליית נשים מתמשכת. "חדר הנשים", תרגמה שולמית אריאל, הוצאת ש. פרידמן, 1980. "הלב השותת", הוצאת יתד, 1980 "הבת של אמא", הוצאת זמורה, 1989 "מעבר לעוצמה: על נשים, גברים ומוסר", הוצאת זמורה ביתן, 1991 מרילין פרנץ', ברשת החברתית Goodreads צפי סער, עכבר העיר אונליין, מה שווה אשה, באתר הארץ, 7 במאי 2009 מיה סלע, עכבר העיר אונליין, מתה הסופרת הפמיניסטית מרילין פרנץ', באתר הארץ, 5 במאי 2009 רות אלמוג, שיחה עם הסופרת הפמיניסטית מרילין פרנץ', באתר הארץ, 19 ביולי 2006 מרילין פרנץ', באתר "Find a Grave" (באנגלית) המשפט בהקשרו המלא הוא: "יהיו אשר יהיו חייהם הציבוריים או יחסיהם עם גברים, ביחסיהם עם נשים כל הגברים הם אנסים, וזה כל מה שהם. הגברים אונסים אותנו בעיניהם, בחוקים שהם מחוקקים, בכללים שלהם."
Albedo 0.39

Albedo 0.39 הוא אלבום מוזיקה אלקטרונית מאת האמן היווני ואנגליס. האלבום יצא בשנת 1976. זה אלבום קונספט של פיזיקה וחלל. Albedo 0.39 היה האלבום השני שהופק על ידי ואנגליס באולפני נמו בלונדון. הקונספט והאווירה בו עומדים בניגוד לאלבומו הקודם, Heaven And Hell, שנכתב בהשראה של מוזיקה קלאסית, בעוד יש ב Albedo 0.39 נעימות בלוז וג'אז. שמו של השיר "Pulstar" הורכב מן המילים "Pulsar" ו "Star". "Pulstar" היה לשיר הפופולרי ביותר של ואנגליס, והופיע באלבומים רבים. פירוש השם Albedo 0.39 הוא אלבדו של 39% אחוזים. מידע על האלבום Albedo 0.39 באתר MusicBrainz מידע על האלבום Albedo 0.39 באתר AllMusic האלבום Albedo 0.39 באתר Discogs האלבום Albedo 0.39 באתר ספוטיפיי Albedo 0.39 באתר vangelislyrics
מרג'ורי רמביו

מרג'ורי רמביו (באנגלית: Marjorie Rambeau; ‏15 ביולי 1889 – 6 ביולי 1970) הייתה שחקנית קולנוע ותיאטרון אמריקאית מועמדת שני פרסי אוסקר על תפקידיה בסרטים "שביל הרקפות" ו"שיר לפידות". רמביו נולדה בסן פרנסיסקו, בתם של מרסל וליליאן גרלינדה רמביו. הוריה נפרדו כשהייתה ילדה והיא גדלה עם אמה בעיר נום שבאלסקה. החלה את דרכה כשחקנית בגיל 12 בברודוויי ובשנת 1917 היא התחילה לשחק בסרטי ראינוע עבור חברת הסרטים "Mutual Film". בשנות ה-30 השתתפה רמביו בסרטיו של ג'ורג' היל "מין וביל", "צוללי הגיהנום" ו"השש הסודי" ובדרמות של קלרנס בראון "השראה" ו"הגשם הגיע". בשנת 1940 שיחקה רמביו בדרמה של גרגורי לה קאבה "שביל הרקפות" בתור מאיימי אמה של אלי מיי אדמס (ג'ינג'ר רוג'רס), תפקיד עליו הייתה מועמדת רמביו לפרס אוסקר לשחקנית המשנה הטובה ביותר. בהמשך שנות ה-40 הופיעה במספר רב של סרטים, הבולטים בהם היו: הדרמה "דרך הטבק" של ג'ון פורד בתפקיד הנזירה בסי רייס והמערבון "באוקלהומה" בו הופיעה לצידו של ג'ון ויין. ב-1953 הופיעה בדרמה המוזיקלית של צ'ארלס וולטרס "שיר לפידות", תפקידה בתור אמה של כוכבת בתיאטרון ג'ני סטיוארט (ג'ואן קרופורד) הקנה לה מועמדות שנייה לפרס האוסקר לתפקיד משנה. באותו עשור למעשה סיימה את קריירת המשחק שלה עם הופעות בדרמות "איש בשם פיטר" של הנרי קוסטר בתור מיס לורה פאולר ו"האיש בעל אלף הפרצופים". על פועלה בתחום הקולנוע קיבלה רמביו כוכב על שמה בשדרת הכוכבים של הוליווד. רמביו נישאה 3 פעמים במהלך חייה אך מעולם לא הביאה ילד לעולם. בשנת 1913 נישאה לשחקן והבמאי הקנדי וילארד מאק, היא התגרשה ממנו ב-1917. בשנת 1919 נישאה לשחקן יו דילמן, הזוג התגרש ב-1923. לבעלה השלישי הצרפתי פרנסיס אשברי הייתה רמביו נשואה עד למותו בשנת 1967. בשנותיה המאוחרות נהייתה רמביו נכה בעקבות מספר תאונות דרכים בהן הייתה מעורבת. היא מתה בביתה שבפאלם ספרינגס ב-6 ביולי 1970 כשהיא בת 80. מין וביל (1930) השראה (1931) השש הסודי (1931) חוטאים צוחקים (1931) הדרך הקלה ביותר (1931) הבן של הודו (1931) צוללי הגיהנום (1932) פלוקה (1932) גברת ראשונה (1937) אנחנו חיים בנישואים (1938) הגשם הגיע (1939) שביל הרקפות (1940) קבוצת 20 הפרדים (1940) אנני טאבוט מפליגה שוב (1940) דרך טובקו (1941) באוקלהומה (1943) כל מספר יכול לשחק (1949) נטושים (1949) רעים אחד לשני (1953) שיר לפידות (1953) נקבה לנצח (1953) איש בשם פיטר (1955) סלנדר (1956) האיש בעל אלף הפרצופים (1957) מדיה וקבצים בנושא מרג'ורי רמביו בוויקישיתוף מרג'ורי רמביו, במסד הנתונים הקולנועיים IMDb (באנגלית) מרג'ורי רמביו, באתר AllMovie (באנגלית) מרג'ורי רמביו, במסד הנתונים הקולנועיים KinoPoisk (ברוסית) מרג'ורי רמביו, באתר "Find a Grave" (באנגלית)
ג'ון סמית' (פירושונים)

האם התכוונתם ל... ג'ון סמית' – יורד ים ושכיר חרב בריטי ג'ון סמית' (פוליטיקאי) – פוליטיקאי בריטי ג'ון סמית' (סנאטור) – אחד משני הסנאטורים הראשונים של ארצות הברית מטעם אוהיו "ג'ון סמית'" - שמו הבדוי של הדוקטור בסדרת הטלוויזיה דוקטור הו ג'ון סמית – דמות בסדרת ספרי המדע הבדיוני "בני לוריאן" ג'יימס פראט וג'ון סמית' – אחד משני האנשים האחרונים שנתלו באנגליה בגלל מעשה סדום ג'ון סמית', באתר "Find a Grave" (באנגלית)
Heaven and Hell

האם התכוונתם ל... Heaven and Hell (שיר) – שירה של הזמרת סי. סי. קאץ'. Heaven and Hell (אלבום) – אלבומה של הלהקה בלאק סבאת'. Heaven and Hell (יצירה מוזיקלית) – יצירה מוזיקלית של המלחין היווני ואנגליס. Heaven and hell (שיר) – שיר של ג'רמי בלייק
Flamingo (אלבום של ברנדון פלאוורס)

Flamingo הוא אלבום הבכורה של הזמר האמריקאי ברנדון פלאוורס, סולן להקת הקילרס, כאמן יחיד. האלבום יצא לאור לראשונה ב-3 בספטמבר 2010. בארצות הברית נכנס האלבום למצעד האלבומים בילבורד 200 במקום השמיני, לאחר שמכר 41,000 עותקים. בבריטניה הגיע האלבום לפסגת מצעד האלבומים ולתואר זהב. ב-29 באפריל 2010 אישר פלאוורס כי הוא מתכנן להוציא לאור אלבום סולו בשם "Flamingo". האלבום קרוי על שם כביש ה-Flamingo Road שבלאס וגאס, עיר הולדתו של פלאוורס, שם התרחשו אירועים מרכזיים בחייו: עבודתו הראשונה הייתה במגרש גולף שנמצא בכביש זה ובחנות יד שנייה שעל הכביש הוא פגש את אשתו. מידע על האלבום Flamingo באתר MusicBrainz מידע על האלבום Flamingo באתר AllMusic האלבום Flamingo באתר Discogs האלבום Flamingo באתר ספוטיפיי The Killers' Brandon Flowers confirms solo album release פורסם באתר NME ב-29 באפריל 2010 The Killers' Brandon Flowers: Why I'm Going Solo פורסם באתר הרולינג סטון ב-25 ביוני 2010 מידע על Flamingo, באתר המצעד האוסטרי, ארכיון
יהושע רפאל בנבנישתי

רבי יהושע רפאל בנבנישתי (ה'ש"נ בערך, 1590 – ה'תכ"ה בערך, 1665) היה מחכמי טורקיה ומנהיגי הקהילה היהודית בה במאה ה-17. רופא, מדקדק ופייטן. מחבר הביאור שדה יהושע לתלמוד ירושלמי. נולד לרבי ישראל, בעיר קושטא שבטורקיה, כבן למשפחת בנבנישתי. הוא אחיו הבכור של רבי חיים בנבנישתי מחבר "כנסת הגדולה". למד תורה מפי רבי יוסף מטראני (מהרימ"ט), ומפי רבי אברהם אליגרי, מגדולי רבני קושטא. השתלם בדקדוק אצל ר' יצחק עוזיאל. בין תלמידיו אחיינו, הרב ישראל בנבנישתי מחבר ספר בית ישראל. רבי יהושע רפאל בנבנישתי שימש כרב ודיין בקושטא. הוא פירש את התלמוד הירושלמי, הקשה לקריאה בשל שפתו השונה משפת התלמוד הבבלי, וקרא לחיבורו שדה יהושע. החיבור מקיף את הסוגיה תוך השוואה עם סוגיות מקבילות בתלמוד הבבלי ומוסיף ליקוט נרחב מתורתם של ראשונים. בשל לשונו הקצרה, לעיתים קשה להבין את פירושיו בסקירה מהירה, ונדרש לכך עיון מעמיק. עוד כתב: "סדר הגט" ו"סדר חליצה", שהודפסו בספר "גט פשוט"; "אוזני יהושע", דרשות על התורה והספדים; "עבודה תמה", ביאור סדר תפילת מוסף ועבודת יום הכיפורים. רבות מתשובותיו מכונסות בספר השו"ת שלו "שער יהושע". תשובות רבות נוספות שלו נשתמרו בכתבי בני זמנו; ולפי עדותו של החיד"א, הוא חיבר ספר שו"ת בארבעה כרכים, אך הספר עלה באש בשרפה גדולה שהייתה בקושטא. נותרו בכתב יד, ספריו: "משמרת המצוות", פיוט על תרי"ג המצוות; "לבוש מלכות", נפלאות הבורא בגוף האדם; "פרק בשיר". יהושע רפאל בנבנישתי, באתר "החכם היומי" יהושע רפאל בן ישראל בנבנשתי, דף שער בספרייה הלאומית בית ישראל, הקדמת המחבר
הנס גינתר

האם התכוונתם ל... הנס פרידריך קרל גינתר – חוקר גזע גרמני ואאוגניקן במפלגה הנאצית. הנס גינתר (קצין אס אס) – קצין אס אס שעמד בראש הלשכה המרכזית להגירת יהודים בפראג והיה אחראי על גירוש יהודי צ'כיה למחנות השמדה.
ארנה גרימברג

ארנה גרימברג (נולדה ב- 14 במאי 1952) היא פרופסור אמריטה בפקולטה למדעי המחשב בטכניון. מתמחה בין היתר באימות אוטומטי של חומרה ותוכנה, מודולריות ואבסטרקציה, לוגיקה טמפורלית, בדיקת מודל מבוזרת, שקילויות ויחסי סדר בין מבנים, אימות מונחה-SAT, משחקי אימות תוכנה. ספרה Model Checking הוא אחד הספרים החשובים בתחום האימות האוטומטי. עבודותיה על אבסטרקציה ומודולריות זכו להשפעה רבה. ארנה גרימברג סיימה תואר ראשון (B.Sc, 1976.), תואר שני (M.Sc, 1978) ודוקטורט (Ph.D. 1984) בפקולטה למדעי המחשב בטכניון והיא חברת סגל מאז 1984. הדוקטורט שלה נעשה בהנחייתם של פרופ' שמואל כץ ופרופ' נסים פרנסיז. היא החזיקה במשרת בתר-דוקטורט ב-1985–1987 באוניברסיטת קרנגי-מלון בקבוצות של פרופ' אדמונד קלארק. מאז 2013 היא חברה ב-Academia Europaea. גרימברג שימשה בתפקידים מקצועיים ואדמיניסטרטיביים רבים. הייתה דיקנית בית הספר ללימודי מוסמכים בטכניון. הייתה יושבת ראש הוועדה המארגנת (Program committe chair) של CAV בשנת 1997 ושל TACAS בשנת 2007, ושימשה כחברת ועדה מארגנת של כנסים מובילים רבים כגון FMCAD ו-LICS. Model Checking, Edmund M. Clarke, Jr., Orna Grumberg and Doron A. Peled, MIT Press, 1999, ISBN 0-262-03270-8. Clarke, Edmund; Grumberg, Orna; Jha, Somesh; Lu, Yuan; Veith, Helmut (2000), "Counterexample-Guided Abstraction Refinement", Computer Aided Verification 1855: 154, doi:10.1007/10722167_15 אתר האינטרנט הרשמי של ארנה גרימברג (באנגלית) פרופ' ארנה גרימברג, באתר הטכניון ארנה גרימברג, באתר פרויקט הגנאלוגיה במתמטיקה ארנה גרימברג, באתר dblp ארנה גרימברג, באתר גוגל סקולר ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
פרנסס אלדה

פרנסס אלדה (באנגלית: Frances Alda;‏ 31 במאי 1879 18 בספטמבר 1952) הייתה זמרת סופרן אופראית, שנולדה בניו זילנד וגדלה באוסטרליה. המוניטין שלה נבנו במהלך שלושת העשורים הראשונים של המאה ה-20 הודות לקולה יוצא הדופן, הטכניקה המעולה שלה ואישיותה הססגונית, בד בבד עם ריבוי הופעותיה המשותפות עם אנריקו קרוזו על בימת המטרופוליטן אופרה. אלדה נולדה בשם פאני ג'יין דייוויס בכרייסטצ'רץ', ניו זילנד, בשנת 1879. אמה, לאונור (לשעבר סימונסון), זמרת מבטיחה ממשפחה מוזיקלית, מיאנה להסתגל לחיי הבית והמשפחה ובשנת 1880 התגרשה מבעלה כדי לחדש את קריירת השירה שלה. פאני הקטנה בילתה את שנותיה הראשונות במסעות עם אמה בסיורי הופעות בין בתי אופרה. אחרי התחלות כושלות באוסטרליה ובארצות אסיה, לקחה ב-1883 את פאני ואת אחיה הצעיר לסן פרנסיסקו. לאונור דייוויס נישאה בשנית אבל מתה מדלקת הצפק בדצמבר 1884. אחרי מות אמה נשלחה אלדה לגור עם סביה מצד אמה במלבורן. אלדה שרה בהפקות של מחזות גילברט וסאליבן במלבורן ובגיל 22 עזבה את אוסטרליה ויצאה לאירופה כדי להשתלם בלימודיה ולפתח קריירת זמרה בינלאומית כדוגמת יריבתה לעתיד, הסופרן נלי מלבה. אחרי שלמדה בפריז אצל המורה ידועת-השם מתילדה מרקזי, שהעניקה לה את שם הבמה שלה. היא הופיעה לראשונה באופרה-קומיק בשנת 1904 ב"מאנון" של ז'יל מאסנה. ב-1906 הופיעה בבית האופרה המלכותית, קובנט גארדן ובלה סקאלה, מילאנו הופיעה בעונות 1906–1908. בשנת 1908 התמנה האמרגן של לה סקאלה, ג'וליו גאטי-קאזאצה, למנהל המטרופוליטן אופרה בניו יורק. ב-4 באפריל 1910 נישאו פרנסס אלדה וגאטי-קאזאצה. לפי "חדשות האמנות האמריקאיות" (ניו יורק, 19 במרץ 1910), הצייר האמריקאי יליד שווייץ אדולפו מילר-אורי צייר את אלדה ממש לפני נישואיה. בניו יורק המשיכה אלדה לקדם את הקריירה שלה וקצרה שבחים בהופעותיה באופרות מפורסמות כ"מרתה" של פרידריך פון פלוטו, "מאנון לסקו" ו"לה בוהם" של פוצ'יני, אותלו של ורדי, "פאוסט" של גונו ו"מפיסטופלה" של אריגו בויטו. בתקופה זו הקליטה לחברת ויקטור טוקינג משין. אחדים מתקליטיה היו לרבי-מכר בין 1910 ל-1920. אלדה יצרה את התפקידים הראשיים ב"מדליין" של ויקטור הרברט וב"ליל קלאופטרה" של הנרי קימבל הדלי, כמו גם רוקסן ב"סיראנו" של וולטר דאמרוש. כמו כן שרה בקביעות עם אנריקו קארוזו, שהיה אחד הזמרים האיטלקים המפורסמים ביותר במאה ה-20 ואולי המפורסם ביותר בהם. אלדה סיירה באוסטרליה ובניו זילנד בשנת 1927. היא וגאטי-קאזאצה נפרדו בשנה שלאחריה ואחר התגרשו. ב-1929 עזבה את המטרופוליטן אבל המשיכה להופיע בקונצרטים ובשידורי רדיו ואף בהצגות וודביל. האוטוביוגרפיה של אלדה, שהופיעה בשנת 1937, נקראה "גברים, נשים וטנורים". הספר משקף את מזגה הנלהב וגלוי הלב ואת שנינותה החריפה. היא נישאה שוב באמריקה ב-1941 והרבתה במסעות בשלהי חייה. אלדה מתה מאירוע מוחי בוונציה, איטליה בגיל 73. מדיה וקבצים בנושא פרנסס אלדה בוויקישיתוף פרנסס אלדה, במסד הנתונים הקולנועיים IMDb (באנגלית) פרנסס אלדה, באתר MusicBrainz (באנגלית) פרנסס אלדה, באתר Discogs (באנגלית) פרנסס אלדה, באתר "Find a Grave" (באנגלית) Profile of Frances Alda, "New Zealand's most famous daughter" Melba versus Alda Madame Frances Alda. Does Not Seem to Like Australia Photo from the Library of Congress's George Grantham Bain Collection Discography of Frances Alda on Victor Talking Machine Company|Victor Records from the Encyclopedic Discography of Victor Recordings (EDVR) אלדה תיקנה את שנת הולדתה ל-1883 כדי להיראות מושכת יותר בעיניהם של מנהלי אופרה; שנה שגויה זו רשומה במקרים רבים כשנת לידתה האמיתית.
ישראל רובינשטיין

ישראל רובינשטיין (1904 – 1982) היה פסל, צייר ואמן פסיפסים ישראלי יליד רוסיה. ישראל רובינשטיין נולד בשנת 1904 בפולנה שברוסיה (כיום באוקראינה). בשנת 1920 או 1921 עלה לארץ ישראל כחלוץ ועסק בבנייה ובסלילת כבישים. בשנת 1927 עבר להתגורר בירושלים, שם התמחה בסיתות. בין היתר עסק בבנייה ובעיטור של בניין ימק"א ירושלים. בשנת 1932 החל לעסוק באמנות. היה חבר כפר האמנים עין הוד. רובינשטיין, שעסק בפיסול וציור, היה מחלוצי אמנות הפסיפס בארץ ישראל, ואף עסק ברפאות של פסיפסים עתיקים באזור חיפה. יצירותיו בתחום זה נשאו בחלקן אופי ארכאי, בהשפעת הארכאולוגיה הארצישראלית. בפסליו וברישומיו בולט קו ריאליסטי חופשי ונטייה להפשטה. בין יצירותיו: קיר פסיפס במכון האווירונאוטי בטכניון בחיפה וכן עיטורים לבית הכנסת המרכזי בהדר הכרמל (1956-7). 1947 – פרס, בית הנכות הלאומי בצלאל, ירושלים 1950 – פרס הרמן שטרוק, אגודת האמנים של חיפה והצפון, עיריית חיפה 1956 – פרס ראשון, תחרות לעיצוב עיטורי בית הכנסת המרכזי, חיפה ישראל רובינשטיין, באתר מרכז המידע לאמנות ישראלית, מוזיאון ישראל "רובינשטיין ישראל", בתוך: לקסיקון לאמנויות פלאסטיות בישראל ובעולם, חלק ב: אמנים ישראלים עורך יצחק בן (בנדיטר), תל אביב: עולם האמנות, 1980, עמ' 86.
ירחמיאל רבינוביץ'

רבי ירחמיאל רבינוביץ' מפשיסחא (ה'תקמ"ד – ח' באייר ה'תקצ"ו; 1784–1839) היה אדמו"ר פולני, בנו של רבי יעקב יצחק רבינוביץ, "היהודי הקדוש מפשיסחא". נישא לבתו של רבי דוד דוב אב"ד שדה לבן שברוסיה חתנו של רבי יהושע יחזקאל פייביל פרנקיל-תאומים מאוסטרובצה. בימי חייו של אביו התפרנס במסחר שעונים ובתיקונם. לאחר פטירת אביו "היהודי הקדוש" עברה הנהגת העדה לתלמידו המובהק, רבי שמחה בונים מפשיסחא. ואילו רבי ירחמיאל, החל להנהיג חצר חסידית בעיירה פשיסחה רק 14 שנה לאחר פטירת אביו. הנהגתו של רבי ירחמיאל הייתה מתונה מאביו וקרובה באופייה לחצרות החסידיות האחרות בפולין, וחסידיו של רבי שמחה בונים, שבית מדרשו שכן גם באותה עיירה, טענו שדרכו עממית מדי ואינה ממשיכה את שיטתו החדה והנוקבת של אביו. היה תלמידו של רבי ישכר דוב מרדושיץ. מתלמידיו היו רבי שמואל מאוסרובצה והשרף ממוגלניצא שאמר בשעת קבורתו של רבי ירחמיאל שבכל פעם שרצה לדעת מה קורה בשמים בעולמות העליונים היה הולך אל רבי ירחמיאל. דברי תורתו כונסו בספר "תורת הרבי רבי ירחמיאל", בראש הספר ישנה הקדמה מאת צאצאו הרב בן ציון רבינוביץ, האדמו"ר מביאלא. מדברי תורתו מובאים בספר "תפארת היהודי" על אביו, ובקונטרס שבסוף הספר. נזכר אף בספר "סיפורי חסידים" לרב שלמה יוסף זוין. בדברי תורתו משולבים אמרות קצרות וחריפות בדרך אביו, ועממיות חסידית מבית מדרשו של החוזה מלובלין. לאחר פטירת "הרבי ר' ירחמיאל" עברה הנהגת העדה לשני בניו, רבי נתן דוד משידלובצה ורבי יעקב יצחק אלחנן מפשיסחא. הבן הגדול, רבי נתן דוד, לא התיישב במקום אביו ועבר לכהן בשידלובצה לחסידי אביו. כ-4 שנים לאחר מכן, עם פטירת רבו המובהק רבי ישכר דוב מרדושיץ, החלו לנסוע אליו גם מחסידי רדושיץ, והם היוו את רוב חסידי שידלובצה. "הרבי ר' ירחמיאל מפשיסחא" נישא לרבנית גולדה, בת ר' דוד דוב משדה-לבן. ממנה נולדו שני בניו. בנו, רבי נתן דוד משידלובצה בנו, רבי יעקב יצחק אלחנן, כיהן בפשיסחא, ורבים הסתופפו בצילו בהיותו איש מופת חתנו, רבי אלימלך מרודז'יסק חתנו, רבי צבי רפפורט מדובענקא אביו של האדמו"ר מראווה ר' יחיאל ישעיה. צאצאיהם של שני בניו של "הרבי ר' ירחמיאל" כיהנו ברבנות ובאדמו"רות בפולין עד לשואה שבה נספו רבים מהם ומחסידיהם. נכדו של רבי ירחמיאל, רבי יצחק יעקב רבינוביץ, הוא מייסדה של חסידות ביאלה הממשיכה להתקיים בדורנו. יצחק אלפסי, החסידות מדור לדור, ירושלים תשנ"ה יצחק אלפסי, תורת החסידות, ירושלים תש"ע, כרך שלישי עמ' 2 דוד הלחמי, רבי ירחמיאל רבינוביץ מפשיסחה, חכמי ישראל, תל אביב תשי"ח, חלק א', עמ' רנ"ו, באתר אוצר החכמה (צפייה מוגבלת למנויים) כך הוא על פי הספד שקונן עליו אחד מגדולי דורו ועל פי תעודת פטירתו שהתגלתה, הובאו שניהם בספר תורת הרבי רבי ירחמיאל. בספר תורת השרף ממוגלינצא עמוד קל.
העולם במלחמה (סרט)

העולם במלחמה (באנגלית: The World at War), הוא סרט תיעודי שהופק כסרט תעמולה ב־1942 על ידי משרד מידע המלחמה האמריקני (אנ'). הסרט הוא אחד הסרטים הראשונים באורך מלא שהופקו על ידי ממשלת ארצות הברית בזמן מלחמת העולם השנייה; הוא ניסה לעסוק בתמונה הכוללת של מעורבות ארצות הברית של אמריקה במלחמה, ובסיבות המקדימות לפרוץ המלחמה. ניתן לראות בו תקציר מעורר סקרנות לסדרת סרטי התעמולה Why We Fight (למה אנחנו נלחמים?) בת 6 החלקים של פרנק קפרה, שיצאה לאקרנים ב־1940. "העולם במלחמה", במסד הנתונים הקולנועיים IMDb (באנגלית) "העולם במלחמה", באתר AllMovie (באנגלית) "העולם במלחמה", באתר Rotten Tomatoes (באנגלית) העולם במלחמה - חלק ראשון, בארכיון האינטרנט העולם במלחמה - חלק שני, בארכיון האינטרנט ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
פקודות מטכ"ל

פקודות מטכ"ל (ובראשי תיבות: פ"מ) הן פקודות כלליות שמוציא הרמטכ"ל, והקובעות פרטים בנושאים האמורים בהוראות הפיקוד העליון. חייל הפועל בניגוד לפקודת מטכ"ל עובר עבירה ועלול לעמוד עליה לדין משמעתי או בפני בית דין צבאי. פקודות מטכ"ל הן כאמור פירוט של הוראות עקרוניות מדרג גבוה יותר, ועוסקות בנושאים שונים ומגונים, ביניהם ארגון הצבא, המינהל, המשטר והמשמעת והבטחת הפעילות התקינה של הצבא. פקודות מטכ"ל מהוות מקור חשוב ועיקרי, אם כי לא יחיד, הקובע זכויות וחובות של חיילים (ראו למשל: שינה בצה"ל). פקודת מטכ"ל 33.0101 מחייבת לאפשר לכל חייל שיבקש, לעיין בפקודות והוראות הצבא. צה"ל מחויב להמציא הפקודות וההוראות לעיון החייל ולאפשר מקום וזמן לעיון בהן. חובתם של קציני השלישות ביחידה לסייע לדרישה לעיין בפקודות והוראות הצבא. לכל אחת מהפקודות יש מספר ושם, המאפשרים התייחסות אליה. מעמדן של פקודות המטכ"ל במדרג הנורמטיבי הוא מתחת להוראות הפיקוד העליון (הפ"ע), חוק השיפוט הצבאי (חש"צ), וחוקי היסוד, אך פקודות מטכ"ל עדיפות על הוראות כלליות אחרות. פקודות מטכ"ל, באתר צה"ל רונן פרי, ‏ההיררכיה הנורמטיבית של פקודות הצבא: עיון נוסף בבג"ץ 652/93 שמואלי נ' שר הביטחון, משפט וצבא 18, התשס"ו, עמ' 287–292
העולם במלחמה (פירושונים)

האם התכוונתם ל... עולם במלחמה – סדרת טלוויזיה תיעודית בריטית העולם במלחמה (סרט) – סרט תיעודי תעמולתי אמריקני Call of Duty: World at War – משחק פעולה ממוחשב A World At War (אנ') – משחק לוח מלחמתי